"SETSWANA PUO YA GAE R-3 MOPHATO 1 SETSWANA PUO YA GAE DITLHOKEGO TSA KGWEDITHARO KGWEDITHARO 1 GO KWALA NAKO E E TSHITSINTSWENG YA GO RUTA Bonnye jwa nako: Ura le metsotso e le 45 mo bekeng Bogolo jwa nako: Diura di le 2 mo bekeng DITENG/DIKGOPOLO/DIKGONO Mokwalo: Dithuto tse di tlhomameng gane mo bekeng metsotso e le 15 Ditirwana tsa go matlafatsa mesifa e mennye le go tlhabolola dikgono tsa motsamao wa mesifa e megolo le kgolagano ya leitlho le letsogo • Thala ka kheraeyone ya mafura • Ikatisa ka go tshwara le go dirisa kheraeyone le phensele • Tlhabolola tshupontlha: (molema go ya mojeng, le godimo go ya tlase, thala mela e e tlhamaletseng, tshwaraganya marontho, dipopo tsa go ya mojeng le go ya molemeng) • Dirisa mmopa kgotsa tege go bopa dikao tsa ditlhaka kgotsa dilwana • Tlhabolola kgolagano ya leitlho le letsogo ka go penta, go gagola pampiri, go sega le go thalela ditirwana) • Thala dipaterone: metsamao ya kwa godimo le kwa tlase,(manyokenyoke), dipaterone tsa sediko, dipaterone tsa mela e e tsepameng le e rapameng • Thala, kopolola le go kwala leina la gago go tswa mo dipapetlaneng tse di bontshang lefelo le o simololang go kwala mo go lona le ntlha ya ditlhaka. Kago ya popego ya ditlhaka mo dithutong tse di tlhomameng tsa mokwalo Amanya thulaganyo ya go ruta ditlhakannye le lenaneo la medumopuo. Bontsha barutwana mokgwa o o siameng wa popo ya ditlhaka le tshupontlha. Barutwana ba ikatisa ka mafoko a le 2 mo bekeng ba kopolola go tswa mo dikgemetšhaneng tsa go kwala. Tlhokomela gore barutwana ba dirisa mokgwa o o siameng wa go tshwara phensele. Dirisa pampiri e e sa kwalelang kgotsa dipampitshana tsa A4 tse di se nang methalo gore ba kwalele mo go tsona. Fa go kgonagala, simolola ka go ruta go thalela le go kopolola ditlhaka tsotlhe tsa alefabete go tloga kwa tshimologong ya ngwaga, o dirisa dikgemetšhana tsa dialefabete tse di bontshang ntlha e e nepagetseng e go tshwanetseng ga simolola mo go yona fa go kwalwa ntlha ya mokwalo. • Bopa ditlhakannye ka nepagalo (ditumanosi di le 2 le bonnye ditumammogo di le 6 sk. l, h, o, m, a, b, t, k) • Kopolola le go kwala leina la gago, mafoko le dipolelo tse dikhutshwane go tswa mo matshwaong, mo diphousetareng, mo patitšhokong jj. • Simolola go tlhagisa mokwalo ka ditshwantsho, ditlhaka, dinomore, mafoko le dipolelo tse di bonolo Mokwalokopanelo ka setlhopha le ka nosi Dinako tsa go kwala tsa barutwana botlhe/ setlhopha se sennye/ morutwana ka nosi di dirwe gararo ka beke mo metsotsong e le 15 go agelela le go golaganya puisokopanelo, dipuisano le maitemogelo. • Thala ditshwantsho go fetisa molaetsa.Sk. ka ga maitemogelo a gago • Kwala dintlhatlhaloso tsa sethalo kgotsa setshwantsho • Kwala mafoko o dirisa medumo e o ithutileng yona • Kopolola polelo e le nngwe ya dikgang go tswa mo patitšhokong/tšhateng ka nepagalo • Abelana dikakanyo mo mokwalokabelanong wa kgang ya phaposi o o kwadilweng ke morutabana mo ditšhateng go bopa ditlhangwa tse dišwa tse di tla buisiwang le go bontshiwa mo sekhutlwaneng sa puiso mo phaposiborutelong Tirwana 1 ya Tlhotlhobo e e tlhomameng: Go kwala • Thala ditshwantsho go fetisa molaetsa.Sk. ka ga maitemogelo a gago • Kwala dintlhatlhaloso tsa sethalo kgotsa setshwantsho • Kopolola polelo e le nngwe ya dikgang go tswa mo patitšhokong/tšhateng ka nepagalo CAPS 59"